• •

**Všetkým záujemcom**

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**  SE-VO1-2022/002118-025 | **Vybavuje/linka**  Ing. Beáta Škanderová/44571 | **Miesto/dátum**  Bratislava 13.04.2022 |

Vec : *V*ysvetlenie informácií potrebných na vypracovanie ponuky č.4

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) zverejňujeme na webovom sídle systému JOSEPHINE vysvetlenie informácií potrebných na vypracovanie ponuky v rámci verejnej súťaže **„Čistopisy dokladov Slovenskej republiky II.“*,*** uverejnenej v Úradnom vestníku EÚ pod zn.2022/S 046-118759 zo dňa 07.03.2022 a vo Vestníku verejného obstarávania č.64/2022 zo dňa 08.03.2022 pod zn.15851-MST, uskutočňovanú s využitím systému JOSEPHINE.

**Otázka č. 1**

V prílohe č. 1 súťažných podkladov - „Opis predmetu zákazky, technické požiadavky“ je v kapitole 1.2.1 uvedená požiadavka, že čistopis občianskeho preukazu obsahuje čip s duálnym rozhraním. V tej istej kapitole je ale požiadavka na čip formulovaná odlišne a to „Čistopisy musia byť pripravené na doplnenie čipu s kontaktným alebo duálnym rozhraním".  
Predpokladáme, že verejný obstarávateľ požaduje, aby čistopis občianskeho preukazu obsahoval čip s duálnym rozhraním špecifikovaný v časti 1.2.1 Požiadavky na čip - HW, môžete to potvrdiť?  
**Odpoveď na otázku č.1:**

Verejný obstarávateľ potvrdzuje, že čistopisy občianskeho preukazu musia obsahovať čip s duálnym rozhraním.

**Otázka č. 2**  
V prílohe č. 1 súťažných podkladov - „Opis predmetu zákazky, technické požiadavky“ je v kapitole 1.2.1 uvedená požiadavka, že HW a SW čipu bude zhodný s aktuálne vydávaným občianskym preukazom s čipom (CardOS). Z verejne dostupných zdrojov je známe, že sa dnes vydávajú občianske preukazy s kontaktným čipom s CardOS V5.4.  
Predpokladáme, že verejný obstarávateľ požaduje, aby zachovaný operačný systém CardOS bol v takej verzii, ktorá pracuje s čipom s duálnym rozhraním špecifikovaným v časti 1.2.1 Požiadavky na čip – HW, môžete to potvrdiť?  
**Odpoveď na otázku č.2:**

V súčasnej dobe je infraštruktúra postavená pre operačný systém CardOS. Čistopisy musia byť pripravené na doplnenie čipu s kontaktným alebo duálnym rozhraním, ktorého HW a SW bude zhodný s aktuálne vydávaným občianskym preukazom s čipom (CardOS) alebo čipu s kontaktným alebo duálnym rozhraním s alternatívnou platformou, ktorá bude kompatibilná s existujúcou infraštruktúrou autentifikácie a autorizácie v elektronických službách verejnej správy, zdravotníctva a elektronického obchodu.

**Otázka č. 3**

V prílohe č. 1 súťažných podkladov - „Opis predmetu zákazky, technické požiadavky“ je v kapitole 1.2.4.3 uvedená maximálna lehota dodania čistopisov do 120 dní. Ale v prílohe č. 2 súťažných podkladov – „NÁVRH Rámcovej dohody“ je uvedené, že pre prvú dodávku schválených čistopisov platí všeobecná lehota dodania do jednostoosemdesiat (180) dní pre všetky typy dokladov.  
Môže verejný obstarávateľ upresniť či platí lehota do 120 dní uvedená v prílohe č. 1 aj pre prvú dodávku, alebo platí to čo je uvedené v prílohe č. 2 t.j. do 180 dní pre prvú dodávku?  
**Odpoveď na otázku č.3:**

Pre prvú dodavku čistopisov dokladov platí **všeobecná lehota dodania do jednostoosemdesiat (180) dní pre všetky typy dokladov** tak, ako je uvedené v Prílohe č.2 Návrh rámcovej dohody, článok VIII Maximálna kúpna cena a maximálna lehota dodania, bod 4 Maximálna lehota dodania čistopisov dokladov:

Maximálna lehota dodania čistopisov dokladov:

* formátu ID 1 (Vodičský preukaz, Osvedčenie o evidencii vozidla I a Občianskypreukaz) je **do 120 dní**
* formátu ID 1 (Povolenie na pobyt, Zbrojný preukaz a Služobný preukaz) je do**120 dní**
* Formátu ID 3 je do **120 dní**.

Pre prvú dodávku schválených čistopisov platí všeobecná lehota do jednostoosemdesiat (180) dní pre všetky typy dokladov.

Otázka č. 4  
V prílohe č. 1 súťažných podkladov - „Opis predmetu zákazky, technické požiadavky“ je v kapitole 1.2.1 uvedené  
a. Najneskôr v momente obstarávania musí už byť produkt pozostávajúci z uvedeného HW a SW v procese evaluácie podľa pravidiel rámca CommonCriteria voči vyššie uvedeným ochranným profilom, pokiaľ už nie je takto evaluovaný.  
b. Najneskôr v momente vydávania bude produkt (čipová platforma pozostávajúca z uvedeného HW a SW) certifikovaný v súlade s platnou legislatívou EÚ a aktuálnymi štandardami  
Ako bude verejný obstarávateľ postupovať v prípade, že bude prijatá víťazná ponuka s produktom, ktorý je len v procese evaluácie (ešte nebol certifikovaný v plnom rozsahu podľa požiadaviek uvedených v kapitole 1.2.1 v časti Certifikácie, konformita a kontinuita záruk) a v lehote dodania čistopisov nebude produkt úspešne certifikovaný?

Odpoveď na otázku č.4:

Verejný obstarávateľ trvá na podmienkach certifikácie tak, ako sú uvedené v Prílohe č.1 Opis predmetu zákazky, technické požiadavky, v bode 1.2.1 Technická špecifikácia - Občiansky preukaz, časť Požiadavky na čip, podčasť Certifikácie, konformita a kontinuita záruk.

S úctou

.............................................

**Mgr. Ľubomír Kubička**

riaditeľ odboru verejného obstarávania